钦定古今图书集成/明伦汇编/氏族典/第399卷 > 《廖用贤尚友录》 > 史正志
## 钦定古今图书集成/明伦汇编/氏族典/第399卷 > 《廖用贤尚友录》 > 史正志

按《扬州府志》：“正志，字志道，江都人。绍兴二十一年进
士。授歙县尉。秩满诣阙，上《保治要略》八篇。丞相陈康
伯荐于朝，除枢密院编修。引孙权筑濡须坞故事，乞
筑和州城垒，及舒扬防守荆襄事宜。高宗视师江上，
命扈从至镇江，又上《恢复要览》五篇。车驾驻跸建康，
正志言：三国六朝形势与今日不同，要当无事则都”
钱塘，有事则幸建康，以为东西都。诏下侍从台谏集议，从之。寻除司农寺丞。孝宗即位，除度支员外郎。后
因论事谪永州。寻复原官，除右文殿修撰、知静江府，
未赴而罢，赐爵文安县开国男，转朝议大夫。后归老
姑苏，号吴门老圃。所著有《建康志》十卷，《菊谱》一卷。